**Ytteren** er en bydel av Mo i Rana i Rana kommune, på Helgeland i Nordland fylke. Bydelen befinner seg 7.2 km nord for bykjernen, på nordsiden av Ranfjorden. Ytteren har vokst sammen med Båsmoen, som ligger i en avstand av 0.2 km i sørvest. De to bydelene blir noen ganger samlet betraktet som et nordlig forsted til Mo i Rana. Selve navnet til *Bossmo & Ytteren Idrettslag* (stiftet 1908), gjenspeiler bydelenes tradisjonelle samhørighet. Bydelen grenser mot Selfors i vest og mot Ranfjorden i sør. Nordøst for Ytteren ligger *Yttrafjellet*, og i nordvest ligger Risfjellet. I 2008 hadde Ytteren 2 440 innbyggere.

Fylkesvei 810 passerer gjennom Ytteren, og knytter bydelen sammen med Båsmoen, Alteren og bygda Utskarpen i øst. Der fortsetter den i form av Fylkesvei 17 («kystriksveien»). I sørvest passerer trafikken over Mjølanbroa, som ble åpnet på 1990-tallet. Før åpningen av denne brua gikk trafikken gjennom Selfors. Sør for denne brua er Ytteren knyttet sammen med resten av Mo i Rana, med E6 og med Europavei 12 til Sverige. I nord har stedet veiforbindelse til *Ytterlendingen* på sørsiden av Langvatnet.

Langvatn kraftverk ble bygd i 1964, og har sin kraftstasjon på Ytteren i nærheten av Mjølanbrua. Ytteren kirke ble bygd i 1977 i funksjonalistisk stil. To borettslag drives i regi av Mo og Omegn Boligbyggelag på Ytteren. Rana kommunale borettslag ble opprettet i 1969 og Ytteren borettslag ble opprettet i 2007. På Ytteren ligger sykehjemmet *Ytteren Somatiske sykehjem*. Ytteren skole er en barneskole som er avgiverskole til Båsmo ungdomsskole og Selfors ungdomsskole. *Ytteren barnehage* har tre avdelinger: *Regnbuen*, *Tusenbeinet* og *Knerten*. Langs nordsiden av Fylkesvei 810 ligger avdelinger av dagligvarekjedene Kiwi og Coop Prix, og bensinstasjonen *Esso Ytteren veiservice*. Der ligger også legesenteret *Ytteren legesenter*. Ranas avdeling av Statens vegvesen (*Mo i Rana trafikkstasjon*) befant seg tidligere på Ytteren, vegg i vegg med *Helgeland Bilservice AS*. Dette kontoret ble i april 2009 flyttet til *Svortdalen 21*, langs E6 øst for bykjernen i Mo i Rana.

*Bossmo & Ytteren Idrettslag* er Nord-Norges nest største idrettslag. Idrettslaget driver hoppbakken *Tømmerhågen* på Ytteren, og kunstgressbanen *Ytteren fotballstadion*.

Ytteren tilhørte Mo herred fra 1838 til 1923, og Nord-Rana kommune fra 1923 til 1964, før bydelen i 1964 ble hørende til Rana kommune.

* Mo i Rana trafikkstasjonMo i Rana trafikkstasjon
* Helgeland Bilservice ASHelgeland Bilservice AS

Fylkesveien
-----------

Fylkesvei 810 passerer gjennom Ytteren, over bruen fra Mjølan i Mo i Rana.

* Selforssjøen bru mellom Mjølan og Ytteren (Fv810) sett fra Fossetangen, RanelvaSelforssjøen bru mellom Mjølan og Ytteren (Fv810) sett fra Fossetangen, Ranelva
* Selforssjøen bru sett fra YtterenSelforssjøen bru sett fra Ytteren
* Selforssjøen bru sett fra MjølansidenSelforssjøen bru sett fra Mjølansiden
* Begynnelsen av RanfjordenBegynnelsen av Ranfjorden
* Begynnelsen av RanfjordenBegynnelsen av Ranfjorden

Langvatn kraftverk
------------------

Langvatn kraftverk (bygd 1964) har sin kraftstasjon på Ytteren, i nærheten av broforbindelsen mellom Ytteren og Mjølan. 

* Langvatn kraftverkLangvatn kraftverk
* Langvatn kraftverkLangvatn kraftverk
* Langvatn kraftverkLangvatn kraftverk
* Bekken som renner fra Langvatn kraftverk ut i RanfjordenBekken som renner fra Langvatn kraftverk ut i Ranfjorden

Ytteren fotballstadion
----------------------

* StadionStadion
* Banen sett fra hjørneflaggetBanen sett fra hjørneflagget
* KlubbhusetKlubbhuset

Ytteren eldrehjem
-----------------

*

Næringsliv
----------

### Posten på Ytteren

Da «Frimerkets Dag» ble arrangert i Mo i Rana i 1995, utga Norsk Filatelistforbund en artikkel om Posthistorien til Rana, som var skrevet av lokale medlemmer.

YTTEREN poståpneri, i Mo prestegjeld, Nordre Helgeland fogderi, ble opprettet den 1. juli 1880. Det var inntil videre underlagt Namsos postkontor. Jamfør Postens sirkulære nr. 14 av 14. juni 1880.

Den 1. juli 1886 ble poståpneriet underlagt Bodø postkontor. Jamfør Postens sirkulære nr 14 av 25. juni 1886. Den 1. april 1907 ble poståpneriet deretter underlagt Mo postkontor ved sirkulære nr 7 av 18. februar 1907. Det ble omdannet til underpostkontor den 1. oktober 1973, gjennom postens sirkulære nr 41 av 31. oktober 1973. Deretter ble det omdefinert til postkontor C den 1. januar 1977, av postens sirkulære nr 35 av 10. desember 1976.

Navneformen YTTEREN ble endret til YTTEREN I HELGELAND i sirkulære nr 24 den 12. oktober 1886. Poståpneriet fikk tilbake sitt opprinnelige navn YTTEREN den 1. januar 1945, ved sirkulære av 22. desember 1944.

Den 18. mars 1968 ble poståpneriet tildelt postnummeret 8614 YTTEREN. Ved omorganisering av postnummersystemet fra 1. mars 1999 fikk postboksadressatene tildelt postnummeret 8609 YTTEREN. 1. oktober 2004 ble postnummeret endret til 8614 MO I RANA, mens postboksadressatene fikk endret adressen til 8609 Ytteren, MO I RANA.

Posten utsendte intet sirkulære om nedleggelsen av Ytteren postkontor, men omdannet det til en underfilial av Mo postkontor. Etter nedleggelsen av postkontoret på Båsmoen den 5. mai 1997, ble postkontoret drevet av vikarer fra Mo postkontor, frem til nedleggelsen den 7. mai 1999. Etter nedleggelsen ble ansvaret for post og pakkehåndtering overført til post i butikk hos PRIX på Ytteren; den 1. mars 2001 skiftet butikken navn til Coop Prix, og senere ble dette en avdeling av Coop Extra.

Datostempel ble tilsendt poståpneriet i 1887. Det var av 2-rings type med tverrbjelker i indre ring. Før den tid ble trolig frimerkene merket med et blekk-kryss.

De først kjente årlige poståpnerlønninger var i 1885 kr 100,-, i 1888 kr 120,-, i 1909 kr 200,-, i 1913 kr 250,- og fra 1917 kr 350,-.
Fra 1. juli 1917 ble det gitt midlertidig dyrtidstilllegg med 50% av lønnen.

| Dato | Status |
| --- | --- |
| 1. april 1907 | Underlagt Mo postkontor |
| 1. oktober 1973 | Underpostkontor |
| 1. januar 1977 | Postkontor C |

| Dato | Postnummer |
| --- | --- |
| 18. mars 1968 | 8614 YTTEREN |
| 1. mars 1999 | Postboksadressatene: 8609 YTTEREN |
| 1. oktober 2004 | 8614 MO I RANAPostboksadressatene: 8609 Ytteren, MO I RANA |

| # | Poståpnere | Fra | Til |
| --- | --- | --- | --- |
| 1. | Handelsmann John Olsen(1838–1917) | 1. juli 1880 | 30. juli 1888 |
| 2. | Handelsmann Anders Hansen(1835–1920) | 1. august 1888 | 14. juli 1919 |
| 3. | Kristian Martin Nilsen-Sjaanes(1873–1944) | 15. juli 1919 | 10. august 1943 |
| 4. | Bjarne Bang Granlund(1913–1989) | 11. august 1943 | 31. desember 1980 |
| 5. | Kari Synøve Grønskag | 1. januar 1981 | 7. mai 1999 |
| – | Vikarer: Birgit JensenBirgit Mora HopanengLisbeth Enid Lunde og Bodil Granlund(to vikarer arbeidet daglig) | 5. mai 1997 | 7. mai 1999 |

### Brillehuset Optiker Guttormsen AS

Dette var en lokal optiker, som holdt til i Gammelveien 11b på nordsiden av fylkesvei 810. Forretningen ble stiftet 15. mai 1997 og ble registrert 14. august 1997. Den ble meldt konkurs 11. oktober 2023.

Optikerne Odd-Arne Guttormsen og Betina Mogensen etablerte seg 3. mai 2023 i *Brillehuset Sandessjøen*. Brillehuset Sandessjøen befinner seg i Torolv Kveldulvsons gate 30 i Sandnessjøen. Det ble grunnlagt 27. april 2018 og ble registrert 11. mai 2018.

### Ditt Apotek Ytteren

I Gammelveien 11 på nordsiden av fylkesvei 810, finner vi apoteket *Ditt Apotek Ytteren*. Apoteket startet opp 16. oktober 2006.

### Skeidar Mo i Rana

Skeidar Mo i Rana sør for Fylkesvei 810.  Foto: Magne Aga (18. mai 2007)
På sørsiden av Fylkesvei 810, ut mot Ranfjorden, ligger Mo i Ranas avdeling av møbelkjeden *Skeidar*. Den ligger i samme bygg som veikroen *3amici*. Adressen er Nesnaveien 63.

* Skeidar Mo i Rana, sett fra vest  Foto: Magne Aga  (18. mai 2007)Skeidar Mo i Rana, sett fra vest  Foto: Magne Aga (18. mai 2007)
* Skeidar Mo i Rana  Foto: Magne Aga  (4. mai 2007)Skeidar Mo i Rana  Foto: Magne Aga (4. mai 2007)
* Ytteren Solarium  Foto: Magne Aga  (4. mai 2007)Ytteren Solarium  Foto: Magne Aga (4. mai 2007)

### Ytteren Solstudio

I samme bygget som *Skeidar* og *3amici* (Nesnaveien 63) ligger *Ytteren Solstudio*. Dette er et solarium og har samme adresse.

### 3amici

Den tidligere veikroa *Fregatten*, med sine lokaler i to etasjer.  Foto: Magne Aga (4. mai 2007)
På sørsiden av Fylkesvei 810 («kystriksveien»), i Nesnaveien 63 ut mot Ranfjorden, lå tidligere veikroa *Fregatten Ytteren*.

Kroa brukte beliggenheten ved sjøen og utsikten over den nordlige delen av Ranfjorden som sitt varemerke. Baren i andre etasje var oppkalt etter havguden Neptun i romersk mytologi. Og kroa var oppkalt etter skipstypen Fregatt.

Kroa ble etter hvert en 2. generasjons familiebedrift. Den ble opprettet som enkeltmannsforetak den 21. mai 2001 under navnet *Fregatten Kebabhus Baran* med Hasan Baran som innehaver. Familiebedriften har også drevet restaurant i Holmen Vest senter siden 1995.

I 2016 overtok sønnen Paul Mehmet Baran (f. 1992) veikroa fra foreldrene og ble daglig leder. Aksjeselskapet *Fregatten Ytteren AS* (organisasjonsnummer 930 870 528) ble grunnlagt 5. februar 2016. Bedriften ble slått konkurs 21. februar 2023, i kjølvannet av nedstegninger under koronapandemien i Norge.

Kroa hadde 80 sitteplasser og uteservering på sommeren, fjordutsikt, gratis parkering og var handikapvennlig. Konseptet var en uformell og familievennlig spiseplass. Fregatten solgte alkohol, kaffe, salater, pizza, kebab, hamburger, andre kjøttretter, småretter og snacks. I 2. etasje var det et lokale med plass til 40-45 gjester som kunne leies til barnebursdag, minnestund, kurs og bedriftskvelder. Dette lokalet var siden høsten 2019 innrettet som en pub («Neptun bar»). Det var også utstyrt med prosjektor, flippovertavle, lydanlegg, bar, toalett og veranda.

Den 23. juni 2023 åpnet nye eiere dørene for en ny pizzarestaurant. Den heter *3amici*, «tre venner». Restauranten ble stiftet 7. mars 2023, og ble registrert 2. mai 2023. Den promoterer seg selv som en italiensk bydelsrestaurant med god utsikt mot fjorden.

* Veikroa sett fra inngangen i vest  Foto: Magne Aga  (4. mai 2007)Veikroa sett fra inngangen i vest  Foto: Magne Aga (4. mai 2007)
* Samme inngang. Kroa har fått «Neptun bar» i 2. etasje  Foto: Magne Aga  (10. april 2020)Samme inngang. Kroa har fått «Neptun bar» i 2. etasje  Foto: Magne Aga (10. april 2020)
* Kroas plassering langs sjøsiden  Foto: Magne Aga  (4. mai 2007)Kroas plassering langs sjøsiden  Foto: Magne Aga (4. mai 2007)
* Bilde fra sjøsiden eller nordsiden av Ranfjorden  Foto: Magne Aga  (4. mai 2007)Bilde fra sjøsiden eller nordsiden av Ranfjorden  Foto: Magne Aga (4. mai 2007)

Folketall
---------

Statistisk sentralbyrå (SSB) oppgir følgende folketall for Ytteren:

| År | Folketall |
| --- | --- |
| 1998 | 2 535 |
| 2000 | 2 560 |
| 2001 | 2 568 |
| 2002 | 2 559 |
| 2003 | 2 534 |
| 2004 | 2 552 |
| 2005 | 2 523 |
| 2006 | 2 481 |
| 2007 | 2 450 |
| 2008 | 2 440 |

Referanser
----------

1. ↑  Ytteren (Bydel) Plassholdere, kulturnav.org, besøkt 20. januar 2017
2. ↑  Avstand Ytteren – Mo i Rana, Google.no, Goggle maps, besøkt 20. januar 2017
3. ↑  Avstand Ytteren – Mo i Rana, Google.no, Goggle maps, besøkt 16. september 2018
4. ↑  Store norske leksikon. «Båsmoen» **(norsk)**. Besøkt 22. desember 2011.
5. ↑  *Poststeder i gamle Nord Rana,* av Robert Stenmann og Magne Aga, Filatelistisk Årbok 1995, Norsk Filatelistforbund, SB-7319-125-7, ss. 42-56.
6. 1 2 3 4 5 6 7  8614 YTTEREN (Poståpneri), KulturNav, Poststedsdatabasen Maihaugen, Stiftelsen Lillehammer Museum
7. ↑  Brillehuset Optiker Guttormsen AS, proff.no, 2023
8. ↑  Brillehuset Sandnessjøen AS, Org nr 920 842 755, proff.no
9. ↑  Ditt Apotek Ytteren, Org nr 983 141 838, Bedr nr 990 394 318, proff.no
10. 1 2 3  Fregatten Ytteren AS Konkursbo, proff.no, besøkt 9. juni 2023
11. 1 2  Om Fregatten Ytteren. Fregatten Ytteren sikrer et godt miljø. Ta en tur innom!, bedriftens hjemmeside, besøkt 9. juni 2023
12. ↑  Brønnøysundsregistrene. Kunngjøringer. FREGATTEN KEBABHUS BARAN, w2.brreg.no, 21. mai 2001
13. ↑  Lei Vårt Lokale. 2. etasje, bedriftens hjemmeside, besøkt 9. juni 2023
14. ↑  Ann Kristin Kjærnli: Fregatten åpner pub i andre etasje, ranano.no, 13. august 2019 kl 19:30
15. ↑  Ken Ronnie, Stefano og Vegar åpner dørene: –⁠ Det vi satser på, er en autentisk italiensk meny, Rana Blad, 23. juni 2023
16. ↑  Utelivet har grunn til å smile. Flere steder i Rana er det nå nødvendig å bestille bord: –⁠ Det virker som det er et stort oppsving, Rana Blad, 23. juni 2023
17. ↑  Amici AS Org nr831 320 052, proff.no, 7. mars 2023
18. ↑  3Amici Om oss, 3amici.no, besøkt 11. desember 2023

Eksterne lenker
---------------

* (en) Ytteren – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |